*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums****: Sabiedrisko pakalpojumu sniedzēju iepirkumu likuma 52. panta ceturtā daļa paredz, ka piegādātājs var balstīties uz citu uzņēmēju iespējām neatkarīgi no savstarpējo attiecību tiesiskā rakstura.*

*Nolikuma 17.1.1., 17.1.2. un 17.1.3. apakšpunktos izvirzīta prasība, ka pretendentam, vai ja pretendents ir piegādātāju apvienība, tad vienam no apvienības dalībniekiem, jābūt pieredzei ielu pārbūves vai izbūves darbu veikšanā vismaz divos objektos, kuros veikti attiecīgi 17.1.1., 17.1.2. un 17.1.3. apakšpunktos norādītie specifiskie darbi.*

*Lūdzam skaidrot, vai pieredzes prasību attiecībā uz, piemēram, Nolikuma 17.1.1. apakšpunkta izpildi par divu pieredzes objektu esamību (analoģiski zemāk aprakstīto kārtību attiecinot arī uz 17.1.2. un 17.1.3. apakšpunktiem), var pierādīt sekojošā veidā:*

1. *piegādātāju apvienības gadījumā - viens no apvienības dalībniekiem veicis vienas ielas izbūves vai pārbūves darbus objektā, kurā veikti 17.1.1.apakšupunktā minētie specifiskie darbi, savukārt otrs piegādātāju apvienības dalībnieks veicis otras ielas izbūves vai pārbūves darbus objektā, kurā veikti 17.1.1.apakšupunktā minētie specifiskie darbi;*
2. *gadījumā, kad pretendents balstās uz apakšuzņēmēja spējām - pretendents veicis vienas ielas izbūves vai pārbūves darbus objektā, kurā veikti 17.1.1.apakšupunktā minētie specifiskie darbi, savukārt apakšuzņēmējs uz kura spējām balstās pretendents veicis otras ielas izbūves vai pārbūves darbus objektā, kurā arī veikti 17.1.1.apakšupunktā minētie specifiskie darbi.*

**Atbilde:** Informējam, ka pieredze tiks uzskatīta par atbilstošu nolikuma 17.1.1., 17.1.2., 17.1.3.punkta prasībām, ja minētajos punktos norādītos attiecīgos darbus būs veicis viens vai vairāki piegādātāju apvienības dalībnieki vai arī apakšuzņēmējs, uz kura iespējām pretendents balstās. Ir pieļaujams, ka vienā objektā, kurš tiek norādīts pieredzes pierādīšanai, darbus ir veicis viens piegādātāju apvienības dalībnieks, bet otrā objektā – cits piegādātāju apvienības dalībnieks vai apakšuzņēmējs, uz kura iespējām pretendents balstās.

***2.jautājums:*** *Lūdzam Pasūtītāju skaidrot, vai Nolikuma 2.pielikumā jānorāda tikai Pretendenta patiesā labuma guvējs, vai arī šī prasība attiecināma uz ikviena piesaistītā apakšuzņēmēja patiesā labuma guvēja norādīšanu.*

**Atbilde**: Skaidrojam, ka jānorāda pretendenta patiesais labuma guvējs.

***3.jautājums:*** *Nolikumā norādīts, ka Tehniskais piedāvājums sagatavojams ņemot vērā nolikuma 5.pielikumu, taču pie Elektroniskajā iepirkumu sistēmā ievietotajiem dokumentiem šādu pielikumu neatrodam.*

*Lūdzam Pasūtītāju Elektroniskajā iepirkumu sistēmā pievienot Nolikuma 5.pielikumu “Tehniskā specifikācija”.*

**Atbilde:** lūdzam skatīt Elektronisko iepirkumu sistēmā 2023.gada 22.jūnijā publicēto informāciju pretendentiem.

Iepirkumu komisijas priekšsēdētāja Inta Novika

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU